
С цел подпомагане на по-доброто разбирателство и сътрудничеството между народите и професионалните сдружения
Националната асоциация на секретарите на общини в Република България /НАСО РБ/
Република България
и

Платформа на началниците на кабинети на кметовете на общини
на Република Турция /ПНККО РТ/
Република Турция
Сключват настоящия
МЕМОРАНДУМ ЗА СЪТРУДНИЧЕСТВО
 Меморандумът е насочен към осигуряване на условия за бъдещи приятелство и партньорство, за обмен на опит, информация и взаимопомощ в области, свързани с публичната администрация и градските общности на двете републики.
Сфери на сътрудничество: 
1) Обмен на информация, споделяне на опит и добри практики, посещения с учебна цел между НАСО РБ и ПНККО РТ в следните области:
а) Отговорности и дейности на общините в местното управление и в държавната администрация, определени от законите на отделните страни, правилата на Европейския съюз и международното право.

б) Сравнение на подходите и инструментите, използвани в публичната администрация (сравнителен анализ и bench learning).

в) Планиране на развитието и местната власт.

г) Организиране на дейности за обучение - конференции, семинари, учебни пътувания,             е-конферентна връзка.

д) Реализиране на съвместни проекти в областта на местното самоуправление.

е) Разработването и прилагането на иновативни подходи и инструменти за управление и развитие на местното самоуправление в двете страни.

ж) Изготвяне на съвместни становищата в рамките на Европейския съюз. 
з) Популяризиране на местното самоуправление в двете страни. 
2) Популяризиране и изграждане на партньорства между местните власти (общини) на двете страни. 
3) Развитие на взаимното сътрудничество и укрепване на отношенията между НАСО РБ и ПНККО РТ, сътрудничество със сдружения от други държави и международни организации:
а) Взаимно участие в годишните конференции на двете сдружения.

б) Изпълнение на съвместни проекти.

в) Съвместни дейности и сътрудничество в международните организации. 

Специфичните дейности и проекти ще се изпълняват въз основа на взаимно споразумение.
Съставено в гр. Велико Търново, Република България, на 3 април 2013 г., в два екземпляра на английски и български език.
................................




          ................................

София Янчева-Олева 



          Ерджан Йозел
Председател на УС на НАСО РБ


          Председател на УС на ПНККО РТ

